Atklāta konkursa LVP 2026/141
nolikuma 6.pielikums
TEHNISKĀ SPECIFIKĀCIJA
Reklāmas objektu izvietošanas un uzturēšanas pakalpojumi Liepājā
1. [bookmark: darba-izpildes-prasības]Izpildītājam, veicot darbus, jāievēro Latvijas Republikas un Liepājas valstspilsētas pašvaldības normatīvie akti, kā arī Pasūtītāja norādījumi darba izpildei.
2. Veicamo darbu daudzumi var tikt izmainīti (palielināti vai samazināti) pēc faktiskās nepieciešamības, atbilstoši pilsētas budžetā pieejamajam finansējumam, piemērojot iepirkuma procedūrā nosolītos vienību izcenojumus.
3. Pasūtītājs pieņem faktiski izpildītos darbu apjomus. Par neizpildītiem darbiem, termiņā neveiktiem darbiem vai nekvalitatīvi veiktiem darbiem Pasūtītāja pārstāvis sastāda Defektu aktu (Pielikums Nr.3), par kuru informē Izpildītāja pārstāvi.
4. Izpildītājam jāizvieto (jānomaina) tā rīcībā nodotus reklāmas plakātus, banerus vai ar līmplēvi aplīmētas planšetes Liepājas valstspilsētas sabiedriskā transporta pieturvietās, reklāmas stendos, uz afišu stabiem/stendiem un citos Pasūtītāja norādītos objektos (turpmāk tekstā – Reklāmas nesēji), kā arī jāuztur Reklāmas nesējus un sabiedriskā transporta shēmas sabiedriskā transporta pieturvietās tehniski funkcionējošā un labā stāvoklī. 
5. Izpildītājam jāuzglabā tā rīcībā nodotie reklāmas plakāti, baneri, reklāmas stendu planšetes un citi reklāmas materiāli piedāvājumā norādītajā noliktavā. Reklāmas materiāli uzglabājami noliktavā līdz uzdevumam tos izvietot Tehniskajās specifikācijās norādītajos objektos pilsētā. Transporta un noliktavas izmaksas sedz Izpildītājs un tās ir iekļautas vienību cenās.  
6. Pēc darbu kopējā izpildes termiņa, Izpildītājam tā glabāšanā nodotie 4. punktā minētie reklāmas materiāli jānogādā Pasūtītāja norādītajā vietā Liepājas valstspilsētā 1 darba dienas laikā. Izmaksas sedz Izpildītājs un tās ir iekļautas vienību cenās. 
7. Transporta, noliktavas, palīgmateriālu, uzstādīšanas un citu ar darbu izpildi saistīto izmaksu segšanu nodrošina Izpildītājs, un tās ir iekļautas vienību cenās.
8. Izpildītājam jāveic visu veidu Reklāmas nesēju un sabiedriskā transporta shēmu apsekošana reizi nedēļā. Ja Izpildītājs konstatējis bojājumus, kas radušies vandālisma vai citu likuma pārkāpumu rezultātā, un kas ietekmē Reklāmas nesējus, tad Izpildītājam nekavējoties jāziņo Liepājas valstspilsētas pašvaldības policijai un Pasūtītāja pārstāvim.
9. Līguma uzturēšanas darbu ietvaros, izpildītājam nav jāveic vandālisma vai dabas stihiju rezultātā neatgriezeniski bojātu objektu vai to galveno detaļu atjaunošana.  Izpildītājam jāsagatavo un jāiesniedz pasūtītājam akts par objekta atjaunošanas darbiem un izmaksām t.sk. kapitālajam remontam. Ja bojājums nav radies Izpildītāja nepareizas vai paviršas rīcības rezultātā, Pasūtītājs rīkojas atbilstoši Publisko iepirkuma likuma prasībām. Ja bojājums radies Izpildītāja darbības vai bezdarbības rezultātā, Izpildītājs novērš radīto bojājumu par saviem līdzekļiem.
10. Ja Izpildītājs konstatē nepieciešamību veikt darbus, kas nav paredzēti vienību izcenojumos, Izpildītājam par to nekavējoties jāinformē Pasūtītājs.
11. Nepieciešamības gadījumā Izpildītājam operatīvi jānorobežo vai jādemontē bojāts Reklāmas nesējs vai sabiedriskā transporta shēma, ja bojājums rada risku cilvēku drošībai vai apkārtējai videi.
12. Reklāmas nesējiem un sabiedriskā transporta shēmām jābūt tīriem, tehniski funkcionējošiem un vizuāli labā stāvoklī.
13. Reklāmas nesēju atrašanās vietas noteiktas pielikumā Nr.6. 
14. Darba uzdošanas un pieņemšanas kārtība:
14.1. Izpildītājam veicamie darbi tiek dalīti 2 (divās) grupās: uzturēšanas darbi un periodiski veicami darbi.
14.2. Uzturēšanas darbi ir darbi, kas norādīti Tehniskās specifikācijas 15.punktā.   Ikmēneša darbu atskaitē Forma 2, kas tiek sastādīta pēc tāmes parauga precīzi norāda veikto darbu daudzumu, lokācijas vietas u.c. informāciju, kas ļauj precīzi identificēt paveiktos darbus. Pasūtītājam ir tiesības pieprasīt no izpildītāja atskaiti par faktiski izpildītajiem darbiem jebkurā laikā mēneša ietvaros. Izpildītājs atskaiti sagatavo un iesniedz Pasūtītājam 3 (trīs) dienu laikā. Pasūtītājam ir tiesības neparakstīt Ikmēneša darbu atskaiti Forma 2, ja darbi nav paveikti vai paveikti nepilnīgi. Uzturēšanas darbiem mērvienība tāmē ir mēnesis un reizes.
14.3. Periodiski veicami darbi ir darbi, kuru apjoms un veids tiek noteikts kopīgi ar Pasūtītāja pārstāvi pēc vajadzības, apsekojot uzturamos objektus un par konstatētiem veicamajiem darbiem sastādot Darba uzdevumu (Pielikums Nr.2). Darba uzdevumā tiek noteikti Izpildītājam veicamie darbu veidi un darbu izpildes termiņš. Darbs tiek uzskatīts par pabeigtu pēc Darba uzdevumā noteikto darbu pabeigšanas parakstot Darbu nodošanas – pieņemšanas aktu (Pielikums Nr.1). Ar Darbu nodošanas – pieņemšanas aktu pieņemtie darbi iekļaujami ikmēneša darbu atskaitē Forma 2, kas tiek sastādīta pēc tāmes parauga un iesniegta kopā ar rēķinu līdz katra nākošā mēneša 5. datumam. 
15. Uzturēšanas darbi:
15.1. Reklāmas plakātu, planšešu un baneru izvietošana vai nomaiņa. Darbs veicams 2 darba dienu laikā pēc materiālu saņemšanas.
15.2. Afišu līmēšana. Līmējot afišas, līmējamā virsma pilnībā jānoklāj ar afišu līmēšanai paredzētu līmi. Līmes notecējumi nekavējoties jānotīra. Darbs veicams 2 darba dienu laikā pēc materiālu saņemšanas.
15.3. Reklāmas nesēju, sabiedriskā transporta shēmu tehniskā un vizuālā apsekošana 1 reizi nedēļā. 
15.4. Grafiti, nesankcionētu uzrakstu un aplīmējumu tīrīšana. Veicot grafiti vai nesankcionētu uzrakstu tīrīšanu no neielaminētiem reklāmas materiāliem, Izpildītājam jāizmanto saudzīgas tīrīšanas metodes, ievērojot reklāmas materiāla virsmas īpatnības. Darbs veicams 2 darba dienu laikā pēc fakta konstatēšanas.
15.5. Bojāto spuldžu nomaiņa apgaismotajos reklāmas nesējos. Darbs veicams 2 darba dienu laikā pēc fakta konstatēšanas.
15.6. Reklāmas stendu apkārtējās teritorijas uzturēšana. Reklāmas stendu apkārtnē 1 (viena) metra rādiusā Izpildītājam jānodrošina: zāles nopļaušana, gružu, lapu savākšana, sniega notīrīšana, citas teritorijas uzturēšanas darbības.

16. Periodiski veicamie darbi
16.1. Reklāmas stendu planšešu nomaiņa.
16.2. Organiskā stikla nomaiņa sabiedriskā transporta shēmām. Sabiedriskā transporta shēmu bojāto organiskā stikla elementu nomaiņa jāveic ne vēlāk kā 10 (desmit) dienu laikā pēc bojājuma konstatēšanas vai Darba uzdevuma uzdošanas.
16.3. Afišu stabu attīrīšana un krāsošana. Vienu reizi gadā piemērotos laika apstākļos Izpildītājam jāveic afišu stabu betona pamatņu attīrīšana un krāsošana ar piemērotiem materiāliem. 
16.4. Lielizmēra reklāmas baneru uzstādīšana.
16.5. Reklāmas stendu apkārtējās teritorijas sezonālie uzturēšanas darbi.
16.6. Vandālisma seku novēršana, bīstamu bojājumu norobežošana vai bojātu elementu demontāža.
16.7. Pasūtītājam ir tiesības uzdot apaļos afišu stabus aplīmēt ar viengabalainu reklāmas baneri, nostiprinot to ar savilcēm.
16.8. Sabiedriskā transporta pieturvietu stendu plakņu uzturēšana, kopšana, tīrīšana un mazgāšana.
16.9. Reklāmas stendu planšetu izgatavošana, piegāde un uzstādīšana. Planšetes izmēri noteikti Pielikumā Nr.5. Planšetes materiāls – mitrumizturīgs finieris, 12mm biezumā, ar abām gludām pusēm.
16.10. Reklāmas nesēju bojājumu un defektu novēršana. Izpildītājam jāveic bojājuma, bojātās detaļas un kopskata fotofiksācija. Pēc Pasūtītāja pieprasījuma fotofiksācija iesniedzama Pasūtītājam. Bojājumu un defektu novēršana Izpildītājam jāveic 24 (divdesmit četru) stundu laikā pēc bojājuma konstatēšanas vai Darba uzdevuma uzdošanas. Kad nepieciešama specifisku Reklāmas nesēju elementu vai detaļu izgatavošana vai piegāde, tad termiņš tiek noteikts Pusēm vienojoties. Ja vienošanās nav iespējama, tad termiņu nosaka Pasūtītāja pārstāvis, ņemot vērā darba izpildei objektīvi nepieciešamo laiku.

[bookmark: dažādi-palīgdarbi]

1. Tehniskās specifikācijas pielikumi:
1.1. Darbu nodošanas – pieņemšanas aktu (Pielikums Nr.1);
1.2. Darba uzdevums (Pielikums Nr.2);
1.3. Defektu akts (Pielikums Nr.3);
1.4. Reklāmas nesēju atrašanās vietas (Pielikums Nr.4);
1.5. Reklāmas stendu specifikācija (Pielikums Nr.5).




